คุณคะเมื่อ5วันก่อนประจำเดือนพึ่งหมดแล้วมีเพศสัมพันธ์กับแฟนอะค่ะ แต่ใส่ถุงยางนะคะ แล้วก็ทานยาคุมฉุกเฉินไปด้วย วันนี้มีเลือดออกทางช่องคลอดเล็กน้อยเป็นสีน้ำตาลอะค่ะ มากระปริบกระปรอย เป็นอะไรหรือเปล่าคะต้องไปพบแพทย์มั้ยคะ
สวัสดีค่ะ ใบตอง,การใช้ถุงยางอนามัยจะมีโอกาสตั้งครรภ์ได้ตั้งแต่ 2%-18% แต่หากได้ทานยาคุมฉุกเฉินร่วมไปด้วย โดยได้ทานยาภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%สำหรับการมีเลือดออกจากช่องคลอดปริมาณเล็กน้อยหลังจากทานยาคุมฉุกเฉินไป 5 วัน น่าจะเป็นผลข้างเคียงจากการทานยาได้ แนะนำให้สังเกตเลือดที่ออกไปก่อนค่ะ หากเลือดที่ออกมีปริมาณไม่มาก และมาไม่เกิน 4 วัน ก็ไม่จำเป็นต้องทำอะไรค่ะ แต่หากเลือดที่ออกมีปริมาณมาก หรือออกนานเป็นสัปดาห์ จึงควรไปพบแพทย์เพื่อหาสาเหตุค่ะ